《将别故居迁小山堂之西偏感赋 其三》
清代·庄宇逵

小山丛桂正舒葩，金粟香中住未差。直以卜邻方买宅，却缘久客便移家。

几年敝帚金犹享，一片青毡鬓已华。拟学闭门生计拙，梅花时节又天涯。

作者简介：（?—1813）江苏武进人，字达甫。诸生。嘉庆初举孝廉方正。以经学教授乡里以终。工诗，不专主一家。有《春觉轩诗文集》、《群经辑诂》。